INDEMNIZACIÓNS POR ASISTENCIAS A ÓRGANOS COLEXIADOS. CORPORACIÓN 2023-2027
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 12/07/2023)

Polo Pleno do Concello de Pontevedra, na súa sesión extraordinaria do 27.06.2023, adoptouse o seguinte acordo, que na súa parte dispositiva sinala: “O Pleno do Concello, por unanimidade dos membros presentes (20), presta a súa aprobación á proposta da Alcaldía de data 20.06.2023 coa emenda incorporada no punto 4 da mesma e, en consecuencia, acorda: Primeiro.- Os membros da Corporación, que non desempeñen o seu cargo en réxime de dedicación exclusiva ou parcial, percibirán as seguintes indemnizacións por asistencia efectiva ás sesións dos órganos colexiados do Concello de Pontevedra, nas seguintes contías: a) Por cada asistencia a sesións, ordinarias ou extraordinarias, celebradas polo Pleno da Corporación a cantidade de trescentos euros (300 €) por concelleiro/a, e catrocentos cincuenta (450 €) pola Presidencia. b) Por cada asistencia a sesións, ordinarias ou extraordinarias, celebradas pola Xunta de Goberno Local a cantidade de douscentos euros (200 €) por cada concelleiro/a, e trescentos (300 €) pola Presidencia. c) Por cada asistencia a sesións de Comisións Informativas, permanentes ou especiais, a cantidade de cento oitenta (180 €) por concelleiros/as, e douscentos euros (200 €) pola Presidencia. Segundo.- O presente acordo ten carácter retroactivo, a contar desde a data da constitución da nova Corporación, esta incluída. Terceiro.- Adoptaranse as medidas procedentes para a suplementación dos créditos orzamentarios se as dotacións existentes resultaran insuficientes e anualmente consignarase cantidade suficiente para facer fronte as obrigas económicas derivadas do cumprimento deste acordo. A estes efectos faise constar que, segundo se comunica polos servizos administrativos, o pasado ano tiveron lugar 14 sesións plenarias, 81 sesións das comisións permanentes e 83 sesións da Xunta de Goberno. Cuarto.- Sen prexuízo da efectividade inmediata do presente acordo en consideración á súa proxección temporal, e en aras á maior seguridade xurídica, o Pleno insta á Alcaldía, nos termos que se entendan máis axeitados ao obxecto, a efectuar consulta á FEGAMP ou similar órgano consultivo, respecto da hipotética existencia dalgún posible límite unitario global, ou conveniencia, respecto das asignacións fixadas, sen máis, por asistencias a órganos colexiados (máis alá das que se derivan do art.75 bis.1 da lei 7/1985). Quinto.- En cumprimento do previsto no art.75.5 da Lei 7/1985, o presente acordo publicarase no Boletín Oficial da Provincia; así como no taboleiro de anuncios do Concello, neste último por quince días hábiles. De conformidade co art.8 da Lei 19/2013, de Transparencia e Bo Goberno, en relación co 5 da mesma Lei, a publicación procederá igualmente na web ou sede electrónica municipal mentres dure o réxime establecido.” Contra o presente acto, que esgota a vía administrativa, poderá interporse recurso contencioso -administrativo ante o Xulgado competente deste orde, nos 2 meses contados desde o día seguinte ao da súa publicación (arts 8, 14 e 46 da Lei 29/1998, de 13 de xullo). Non obstante, potestativamente, poderá interporse recurso de reposición ante o órgano autor desta resolución ou acordo, no prazo de 1 mes contado desde o día seguinte ao da súa publicación (art.124 da Lei 39/2015, do 1 de outubro). De optarse pola interposición do recurso de reposición, o recurso contencioso-administrativo non poderá interpoñerse ata que aquel sexa resolto expresamente ou por silencio administrativo. O recurso de reposición deberase resolver e notificar no prazo dun mes, entendéndose desestimado polo transcurso de dito prazo sen resolución expresa e notificada (arts 124.2 e 24.1 e 2 da Lei 39/2015). Isto sen prexuízo de interpor calquera outro recurso que estime e sexa conforme a Dereito. O que se fai público, coa reserva á que se refire o artigo 92.2 do Regulamento Orgánico do Pleno e das súas Comisións (BOP 248, de 28 de decembro de 2005), en cumprimento do ordenado e aos efectos oportunos.